ལྷག་པར་སྲིད་འཛིན་སྡེ་ཚན་གྱི་ནང་བོད་སྐད་ཡིག་བེད་སྤྱོད་གཏོང་ཕྱོགས་དང༌།སློབ་སྦྱོང་བྱེད་སྟངས་ཐད།བོད་ཀྱི་གཏམ་དཔེར་འབྲུག་སྔོན་མོ་བར་སྣང་མཐོང་ན་ལྡིང༌།ཆར་སྔོན་རྒྱ་མཚོའི་ནང་ན་ལུས།དགོས་ངེས་ཀྱི་ས་ལ་ཆར་རྒྱུན་དཀོན།ཞེས་པ་ལྟར།སྡེ་ཚན་ཁག་དང༌།བློ་མཐུན་མི་ཉུང་བ་ཞིག་གིས་ཐ་ན་འཛིན་ཡན་ཆོད་ལ་རྒྱ་ཡིག་བེད་སྤྱོད་བྱེད་པ་ལས།བོད་ཡིག་ཐབ་ཟུར་དུ་འཇོག་པ་དང༌།ཚོགས་འདུ་འཚོགས་སྐབས་གསུང་བཤད་གནང་མཁན་དང་གནང་ཡུལ་བཅས་བོད་རིགས་ཡིན་ཀྱང༌།རྒྱ་སྐད་རང་གསུངས་པས་བོད་རིགས་རྣམས་མི་རིགས་གཞན་གྱི་ཡུལ་དུ་སླེབས་པ་ལྟར་མགོ་བོ་རིལ་རིལ་བྱས་ནས་སྡོད་དགོས་པའི་གནང་སྟངས་ཡ་མཚན་ཅན་གྱི་གནས་ཚུལ་འདི་དག་ལ་འགྱུར་ལྡོག་བཏང་མེད་པ་སོགས་ཀྱིས་རྒྱ་ཆེའི་སེར་སྐྱ་མང་ཚོགས་ཀྱི་ཁྲོད་དུ་པཎ་ཆེན་རིན་པོ་ཆེ་དགོངས་པ་རྫོགས་རྗེས་བོད་སྐད་ཡིག་ལག་བསྟར་དོན་འཁྱོལ་སྐོར་གྱི་སྲིད་བྱུས་དེའང་རིམ་བཞིན་དགོངས་པ་རྫོགས་རྒྱུ་ཡིན་པ་འདྲ་ཟེར།་་་ཧུའུ་ཅིན་ཐའོ་ཧྲུའུ་ཅིས་་་་ཏན་ཏིག་གི་སྒོ་ནས་བོད་སྐད་ཡིག་གི་ལས་དོན་དམ་འཛིན་ཡག་པོ་བྱས་ཏེ་མི་རིགས་ཀྱི་ཕུལ་བྱུང་རིག་གནས་དར་རྒྱས་དང༌།མི་རིགས་ཀྱི་རིག་གནས་བྱང་ཚད་གོང་མཐོར་གཏོང་དགོས་ཞེས་མཛུབ་སྟོན་གནང་བ་ལྟར་སྒོ་ཀུན་ནས་ལག་ལེན་དོན་འཁྱོལ་ཡོང་བའི་འབད་བརྩོན་ཕྱི་ཚུལ་ཙམ་དུ་མ་སོང་བ་ཕྱག་ལེན་ཡང་དག་པ་ཞིག་གནང་ཚེ།བོད་མི་དམངས་ཀྱིས་གུང་ཁྲན་ཏང་ལ་ཡིད་ཆེས་དང་དགའ་ཞེན་ཆེ་རུ་ཕྱིན་ནས།མི་རིགས་མཐུན་སྒྲིལ་དང་གཅིག་གྱུར་ལ་སྲུང་སྐྱོང༌།ཁ་བྲལ་ལ་ངོ་རྒོལ་བྱེད་པའི་གལ་ཆེའི་ཐབས་ཇུས་ནུས་ལྡན་ཞིག་ཡོང་ངེས།༡༡